એક સ્ટેન્ડઅપ કોમેડિયન, બોલિવૂડ હીરો, ફોર્બ્સ ઇન્ડિયા સેલિબ્રિટીના લિસ્ટમાં સ્થાન અને હવે લંડનના મેડમ તુસાદમાં મુકાશે તેનું વેક્સ સ્ટેચ્યુ. પોતાના પિતાના મોતના આઘાતમાંથી બહાર આવે તે પહેલા જ તેના માથે પરિવારની જવાબદારી આવી ગઈ અને તે સંજોગોમાં પણ પોતાના પેશનને અનુસરી તેણે એક આગવું સ્થાન મેળવ્યું. અને હાલમાં જ આવેલા એક રીપોર્ટ પ્રમાણે હવે કપિલ એ દેશની સૌ પ્રથમ ઇન્ડિયન ટીવી સેલિબ્રિટી બનશે કે જેનું મેડમ તુસાદમાં વેક્સ સ્ટેચ્યુ હશે. જોકે કપિલ શર્માએ હજી સુધી આ ન્યૂઝ અંગે કોઈ ટીપ્પણી નથી કરી પરંતુ તેના ફેન્સ હાલ સોશિયલ નેટવર્કિંગ સાઈટ્સ પર શુભેચ્છાઓ પાઠવી રહ્યાં છે.